《辩禅人五羊作丐写师真求赞》
宋代·释道宁

非幻非真，僧繇难写。
貌不惊人，权衡保社。
画虎作猫，指驴为马。
月彩分辉，风清大夏。
五羊城里旧知音，觌面相呈好坏辩也。
殷勤寄语莫狐疑，便是蒋山宁道者。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。